PTG บวกแรง6% คาดเก็งฯหุ้นเป็นขาลงมานาน-ลุ้นผลงาน H2/61 ฟื้นตัวแนะซื้อเป้า 15 บ.
PTG บวกแรง6% คาดเก็งฯหุ้นเป็นขาลงมานาน-ลุ้นผลงาน H2/61 ฟื้นตัวแนะซื้อเป้า 15 บ. โดย ณ เวลา 10.59 น. ราคาอยู่ที่ระดับ 12.50 บาท บวก 0.70 บาท หรือ 5.93% ด้วยมูลค่าซื้อขาย 556.79 ล้านบาท
19 ก.ย. 2561

ผู้สื่อข่าวรายงานว่า บริษัท พีทีจี เอ็นเนอยี จำกัด (มหาชน)  หรือ PTG  ณ เวลา 10.59 น. อยู่ที่ระดับ 12.50 บาท บวก 0.70 บาท หรือ 5.93% ด้วยมูลค่าซื้อขาย 556.79 ล้านบาท ราคาหุ้นบวกแรงคาดเก็งกำไรหลังหุ้นเป็นขาลงมานานเกือบ 9 เดือน โดยนับตั้งแต่หุ้นยืนที่ระดับ 23.50 บาท เมื่อวันที่ 5 ม.ค.61

บล.กสิกรไทย ระบุในบทวิเคราะห์ว่า PTG (ซื้อ-พื้นฐาน 15.00 บาท +21.0%) ยังคงคำแนะนำ “ซื้อ” PTG แต่มีการปรับลดราคาเป้าหมายลงเป็น 15.0 บาท จาก 18.5 บาท เนื่องจากเราได้มีการปรับลดประมาณการกำไรสุทธิของบริษัทลง 4-20% ตามเป้าหมายการขยายจำนวนปั๊มน้ำมันที่ลดลงของบริษัทเป็น 200 แห่ง/ปี (จากเดิมที่ 300 แห่ง/ปี) แต่
อย่างไรก็ตามมองว่าราคาหุ้น PTG ที่ระดับการซื้อขายปัจจุบันเริ่มมีความน่าสนใจ เนื่องจากโรงกลั่นน้ำมันปาล์มได้เริ่มมีผลผลิตแล้ว และจะสามารถดำเนินงานเชิงพาณิชย์ได้ในไตรมาส 4/61 ประกอบกับสถานการณ์การแข่งขันในตลาดค้าปลีกน้ำมันเริ่มดีขึ้น อีกทั้ง ผู้บริหารส่งสัญญาณการปรับลดค่าใช้จ่ายลง
ดังนั้นงเชื่อว่าผลการดำเนินงานได้ผ่านพ้นจุดต่ำสุดของปีแล้วในไตรมาส 2/61 และจะปรับดีขึ้นในครึ่ีงหลังปี 2561 โดย PTG ซื้อขายที่ระดับ 16.7x ของค่าเฉลี่ย PER ปี 2562-63 ใกล้เคียงกับค่าเฉลี่ยอัตราการเติบโตของกำไรของบริษัทที่ 17% ในช่วงเวลาดังกล่าว ดังนั้น จึงคงคำแนะนำ “ซื้อ” ด้วยราคาเป้าหมายใหม่กลางปี 2562 ที่ 15.00 บาท